Македонски парламентарни избори (2011)

**Предвремените парламентарни избори во Република Македонија** се одржаа на 5 јуни 2011 година. Тие биле втори предвремени парламентарни избори од независноста на Македонија и втори предвремени парламентарни избори во низа. На овие избори првпат македонските државјани во странство избрале свои посебни пратеници (во изборните единици 7, 8 и 9), откако оваа можност била воведена со измените на Изборниот законик од октомври 2008 година.

На изборите победи коалицијата предводена од ВМРО ДПМНЕ, која по изборите формирала нова Коалициона влада.

## Учесници на изборите
На изборите се поднесени и прифатени 18 кандидатски листи, сите од политички партии и коалиции. Севкупно, на изборите учествуваат 53 партии. Од нив, 16 настапуваат самостојно, а 37 во коалициите предводени од ВМРО ДПМНЕ и СДСМ.

*ВМРО ДПМНЕ и Социјалистичка партија на Македонија, Демократски сојуз, Демократска обнова на Македонија, Демократска партија на Турците на Македонија, Демократска партија на Србите во Македонија, Сојуз на Ромите од Македонија, Обединета партија за еманципација, Партија на правдата, Странка на демократска акција на Македонија, Партија на Власите од Македонија, Партија за интеграција на Ромите, Бошњачка демократска партија, Демократски сили на Ромите, ТМРО, Нова либерална партија, Народно движење за Македонија, ВМРО – ДП, ВМРО – обединета, ТМОРО – Вардар – Егеј – Пирин, Македонска алијанса и ВМРО – Македонска.
* ВМРО Народна партија
* Демократска десница
* Демократска партија на Албанците
* Демократска унија на Албанците
* Демократска унија за интеграција
* Европска Партија на Македонија
* Либерално демократска партија
* Национална демократска преродба
* Национална демократска унија
* Нова демократија
* Обединети за Македонија
* Партија за демократски просперитет
* Партија на обединети демократи на Македонија
* Политичка партија Достоинство
* Социјалдемократска партија на Македонија
* СДСМ и Нова социјалдемократска партија, Партија за европска иднина, Либерална партија на Македонија, Движење за национално единство на Турците во Македонија, Српска напредна странка во Македонија, Партија за целосна еманципација на Ромите, Нова алтернатива, Сојуз на Титови леви сили, Партија за движење на Турците во Македонија, Демократски сојуз на Србите во Македонија, Демократски сојуз на Власите во Македонија, Партија на слободни демократи, Партија на пензионерите на РМ и Санџачка лига.
* Социјалдемократска унија

## Изборен ден
Гласачко место 1975 во општина Тетово, 10 случаи на семејно гласање при што се искористени 21 гласачко ливче. Гласачко место 0823 во општина Зајас, тројца гласачи гласале без соодветна документација. Гласачко место 0816 општина Зајас, забележано е повеќекратно гласање во име на друг.

## Резултати

* Извор: Државна изборна комисија 

## Освоени мандати по политички партии
Иако мандати на изборите добија само 5 политички субјекти (две изборни коалиции и три политички партии), поради големината на коалициите предводени од ВМРО ДПМНЕ и СДСМ, во Собранието на Република Македонија свои пратеници добија 19 партии, а два пратеници влегоа во Собранието како независни. Од 19-те политички партии кои влегоа во Собранието, 11 добија по 1 пратеник.

Распределбата на мандатите по партии е следната:

## Освоени мандати по изборни единици

### Распределба на мандатите

## Реакции
Генералната оценка на некои од невладините организации кои го набљудувале гласањето била дека изборниот процес поминал мирно и демократски. Американскиот амбасадор Филип Рикер и евроамбасадорот Петер Соренсен за време на гласањето изјавиле дека од тоа што можеле да го видат на терен изборите се одвивале во најдобар ред.

Околу 60 граѓани пријавиле нерегуларности за време на изборниот ден до канцеларијата на Народниот правобранител. Најголем дел од поплаките се од граѓани кои не можеле да го најдат избирачкото место, но имало и пријави за притисоци и заплашувања.

## Наводи

## Надворешни врски
* Државна изборна комисија: Предвремени парламентарни избори 2011 - Резултати
* Собрание на Република Македонија, Избори 2011
* Мојот избор 2011 

2011
Категорија:Македонија во 2011 година